CELEX: 62011TN0178
Language: et
Date: 2011-03-18 00:00:00
Title: Kohtuasi T-178/11: 18. märtsil 2011 esitatud hagi — Voss of Norway versus Siseturu Ühtlustamise Amet — Nordic Spirit (kolmemõõtmeline pudel)

14.5.2011   
            
            
               ET
            
            
               Euroopa Liidu Teataja
            
            
               C 145/36
            
         18. märtsil 2011 esitatud hagi — Voss of Norway versus Siseturu Ühtlustamise Amet — Nordic Spirit (kolmemõõtmeline pudel)
   (Kohtuasi T-178/11)
   2011/C 145/61
   Hagiavalduse keel: inglise
   
      Pooled
   
   
      Hageja: Voss of Norway ASA (Oslo, Norra) (esindaja: F. Jabobacci ja B. La Tella)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Nordic Spirit AB (pubI) (Stockholm, Rootsi)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 12. jaanuari 2011. aasta (asi R 785/2010-1) otsus;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: Kolmedimensiooniline kaubamärk, mis kujutab „pudelit”, kaupadele klassides 32 ja 33 – ühenduse kaubamärk nr 3156163
   
      Ühenduse kaubamärgi omanik: hageja
   
      Ühenduse kaubamärgi kehtetuks tunnistamist taotlev pool: teine menetluspool apellatsioonikojas
   
      Kehtetuks tunnistamise taotluse põhjendus: Ühenduse kaubamärgi kehtetuks tunnistamist taotlev pool tugineb oma nõude toetuseks absoluutsele keeldumispõhjusele nõukogu määruse (EÜ) nr 207/2009 artikli 52 lõike 1 punktile 1 koostoimes artikliga 7 ning sellele, et kaubamärgi omanik käitus nõukogu määruse (EÜ) nr 207/2009 artikli 52 lõike 1 punktile b vastavalt avaldust esitades pahauskselt.
   
      Tühistamisosakonna otsus: jätta kaebus rahuldamata
   
      Apellatsioonikoja otsus: tunnistada kehtetuks registreeritud ühenduse kaubamärk
   
      Väited: Apellatsioonikoda rikkus nõukogu määruse nr 207/2009 artiklite 75 ja 99 ning artikli 7 lõike 1 punkti b ning komisjoni määruse nr 2868/95 eeskirja 37 punkti b alapunkti iv sellega, et: (i) tugines oma põhjenduses uuele nõudele, et tõendada kolmedimensioonilise kaubamärgi kehtivust, mille suhtes hagejal ei olnud võimalus märkusi esitada; (ii) pööras tõendamiskoormise ümber, rikkudes sellega õiglase kohtumõistmise põhimõtet (iii) kohaldas ja tõlgendas valesti kaubamärgimääruse artikli 7 lõike 1 punkti b ning (iv) ekslikule järeldusele jõudmiseks moonutas tõsiselt asjaolusid.